Wäisse Stuerk

De Wäisse Stuerk (Ciconia ciconia) ass eng Zuchvullenaart aus der Famill vun de Stuerken (Ciconiidae).

Morphologie
Wäiss Stuerke si ronn 80 bis 100 cm laang an hunn eng Fligelspanwäit vun 200 bis 220 cm. Si hu wäiss Fiederen um Kierper, déi un de Flilleke si schwaarz. De Schniewel an d'Patte si roudelzeg. Wäiss Stuerken hunn e Gewiicht vun enger 2,5 bis 4,5 kg. Si hu keng haart Stëmm, dofir verstännege se sech doduerch, datt se mat hirem Schniewel klabberen.

Ernierung
De Wäisse Stuerk frësst klengt Gedéiesch, dat en um Buedem fënnt, wann en duerch d'Wisen an d'Suppe stuerkt, an dann op een Zock mat sengem Schniewel paakt: Reewierm, Insekten, Fräschen, Mais, Fësch, Schlaangen an och alt emol Déierekadaveren, a seelen d'Eeër oder d'Brutt vun aner Vullenaarten, déi um Buedem bréien.

Habitat

Migratioun

De Stuerk a Fabelen an an der Literatur

De Stuerk zu Lëtzebuerg
Bis an d'Mëtt vum 19. Joerhonnert era war de Wäisse Stuerk zu Lëtzebuerg geleefeg. Duerno huet en do als ausgestuerwe gegollt. 2013 konnt op der Lameschmillen, am Naturschutzgebitt Dumontshaff, eng éischt Kéier nees eng Koppel observéiert ginn, déi do hiert Nascht gebaut huet, an zwee (ufanks véier) Jonker opgezillt huet."Der Weißstorch: ein sympathischer Vogel zurück in Luxemburg." op naturemwelt.lu (gekuckt: 2014-06-16). 
Zanterdeems goufen nees all Joers  eng oder méi Koppelen zu Lëtzebuerg gesinn, déi probéiert hunn, Klenger opzezillen."Mehrere Weißstorchpaare nisten in Luxemburg." wort.lu, 25.04.2021. An den Nauturschutzgebidder laanscht d'iewescht Uelzecht goufen dann och op verschiddene Plaze metalle Plattformen op de Stämm vun ofgestuerwene Beem ubruecht, fir et de Vigel méi einfach ze maachen, duer Näschter ze bauen.mk: "Premiere: Störche brüten im Schutzgebiet „Dumontshaff“. wort.lu, 14.06.2013.

2014 gouf de Wäisse Stuerk vun der Asbl natur&ëmwelt als Vull vum Joer erausgesicht.Cf. Lorgé, Patrick, 2014. De Wäisse Stuerk: Vogel des Jahres 2014. Regulus 4: 16-17.

Kuckt och
 Lëscht vun de Vullen zu Lëtzebuerg

 Um Spaweck 

Kategorie:Stuerken
Kategorie:Vullen zu Lëtzebuerg